cyanic-selkie/wikianc huggingface dataset:
მსოფლიოს VIII გუნდური ჩემპიონატი ჭადრაკში ვაჟთა შორის
საუკეთესო შედეგები დაფების მიხედვით
! style="background: #ddffdd;"|მეორე დაფა ! s! style="background: #ddffdd;"|ქვეყანა ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|%
! style="background: #ddffdd;"|მესამე დაფა ! s! style="background: #ddffdd;"|ქვეყანა ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|%
! style="background: #ddffdd;"|მეოთხე დაფა ! s! style="background: #ddffdd;"|ქვეყანა ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|%
! style="background: #ddffdd;"|სათადარიგო დაფა ! s! style="background: #ddffdd;"|ქვეყანა ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|%
08
ზაქარია დევდარიანი
ზაქარია (შაქრო) დავითის ძე დევდარიანი (დევდორიანი; დ. 1836 — გ. 1907) — რუსეთის იმპერიის არმიის გენერალ-მაიორი (1901).
თბილისის გუბერნიის აზნაურთა ოჯახიდან. სამხედრო სამსახური დაიწყო რიგითად თბილისის ეგერთა პოლკში 1848 წელს. 1850 წელს უნტერ-ოფიცრად გადაიყვანეს ერევნის მე-13 ლაიბგრენადერთა პოლკში (იმავე პოლკში მსახურობდა მისი ძმაც, შემდგომში მაიორი ნიკოლოზ დევდარიანი). მონაწილეობდა ბრძოლებში ლეკების წინააღმდეგ 1849-1850 წლებში. ყირიმის ომის (1854-1856) დროს იბრძოდა თურქების წინააღმდეგ ალექსანდროპოლის რაზმის რიგებში და თავი გამოიჩინა ყარსთან 1855 წლის სექტემბერში. 1863 წლიდან იყო ერევნის მე-13 ლაიბგრენადერთა პოლკის ხაზინადარი და მანგლისში პოლკის ოფიცერთა კლუბის აშენების ერთ-ერთი ინიციატორი. 1871 წლიდან კავკასიის სამხედრო ოლქის შტაბში საინტენდანტო თანამდებობებზე მუშაობდა (ბოლო თანამდებობა — კავკასიის სამხედრო საოლქო ეგზეკუტორი). 1901 წელს დაითხოვეს სამხედრო სამსახურიდან გენერალ-მაიორის წოდების მინიჭებით. დაჯილდოებულია წმ. სტანისლავის, წმ. ანას და წმ. ვლადიმირის სხვადასხვა ხარისხის ორდენებით.
რესურსები ინტერნეტში
კატეგორია:დაბადებული 1836 კატეგორია:გარდაცვლილი 1907 კატეგორია:რუსეთის იმპერიის გენერალ-მაიორები კატეგორია:ქართველი გენერლები
ბაროტაკ-ნუევო
ბაროტაკ-ნუევო (ოფიციალურად ბაროტაკ-ნუევოს მუნიციპალიტეტი; Lungsod sa Barotac Nuevo; Bayan ng Barotac Nuevo) ― მეორე კლასის მუნიციპალიტეტი ილოილოს პროვინციის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 58 176 ადამიანს შეადგენს. მოიცავს 29 ბარანგაის.
სქოლიო
კატეგორია:ილოილოს პროვინციის მუნიციპალიტეტები
სიენი
სიენი — ძველი ქართული პროვინციის დაიაენის (ტაო) მეფე (ძვ. წ. XII ს. მიწურული), ევფრატის სათავეებთან არსებული ქვეყნების კოალიციის მეთაური. აცნობიერებდა რა აღნიშნული მხარეების პერსპექტიულ უპირატესობას, მათ ასურეთი უპირისპირდებოდა. ასურეთის მეფემ ტიგლათფილესერ I-მა ძვ. წ. 1112 წ. დაამარცხა სიენი, შეიპყრო იგი და თან წაიყვანა თავის ქვეყანაში (ქალაქ ასურში). შემდგომ ტიგლათფილესერმა შეიწყნარა სიენი და უკანვე დააბრუნა მორჩილების პირობით.
სიენის შესახებ საუბარია თვით ტიგლათფილესერის წარწერაში.
ლიტერატურა
კატეგორია:დიაოხის მეფეები
კნოლევი
კნოლევი — სოფელი საქართველოში, შიდა ქართლის მხარის ქარელის მუნიციპალიტეტში. ავლევის თემში. მდინარე ფრონეს ხეობაში. ზღვის დონიდან 780 მეტრი, ქარელიდან 31 კილომეტრი. სოფელში მდებარეობს ღვთისმშობლის ეკლესია. მდინარე ფრონის მარჯვენა მხარეს, გორაზე, გვიანდელი ბრინჯაოს (მ.შ. სამოსახლო გორა აღმოაჩინა შიდა ქართლის 1955 წლის დაზვერვითმა ექსპედიციამ ), ადრინდელი რკინის ხანის არქეოლოგიური ნაშთებია.
დემოგრაფია
2014 წლის აღწერის მონაცემებით სოფელში ცხოვრობს 244 ადამიანი.
სქოლიო
კატეგორია:ქარელის მუნიციპალიტეტის სოფლები
კონდოლიზა რაისი
კონდოლიზა რაისი (Condoleezza Rice; დ. 14 ნოემბერი, 1954) — ამერიკელი დიპლომატი და პოლიტოლოგი. აშშ-ის სახელმწიფო მდივანი 2005–2009 წლებში.
რესურსები ინტერნეტში
კატეგორია:აშშ-ის სახელმწიფო მდივნები კატეგორია:ამერიკელი პოლიტიკოსები კატეგორია:დაბადებული 14 ნოემბერი კატეგორია:დაბადებული 1954
საუთ-მილუოკი (უისკონსინი)
საუთ-მილუოკი (South Milwaukee) — ქალაქი აშშ-ში, უისკონსინის შტატში. შედის მილუოკის ოლქის შემადგენლობაში. 2010 წლის აღწერის მონაცემებით, ქალაქის მოსახლეობა 21 156 ადამიანს შეადგენდა, სიმჭიდროვე 1,701.7 კაცი/კმ². ფართობი 12,46 კმ².
შარიფ-საიდონა-მუსტაფა
შარიფ-საიდონა-მუსტაფა (ოფიციალურად შარიფ-საიდონა-მუსტაფას მუნიციპალიტეტი; Bayan ng Shariff Saydona Mustapha) ― მუნიციპალიტეტი სამხრეთ მაგინდანაოს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 25 080 ადამიანს შეადგენს. მოიცავს 16 ბარანგაის.
სქოლიო
კატეგორია:სამხრეთ მაგინდანაოს მუნიციპალიტეტები
ძინგჭოუ
ძინგჭოუს ცენტრალური ურნაბული არეალი მოიცავს შაშის ქალაქსა და ძინგჭოუს დასახლებას (ისტორიულად ცნობილი, როგორც ძიანგლინგი). ეს სახელწოდებები შანსისა და ძინგჭოუს რაიონებიდან წარმოიქმნა. ურბანული არეალი ასევე მოიცავს ქალაქის ისტორიულ ცენტრსა და ძიანგლინგის რაიონს. სახელწოდება „შაში“ დღესაც გამოიყენება ადგილობრივი დაწესებულებების აღსანიშნავად, რომელთა შორისაა: შაშის აეროპორტი და ადგილობრივი რკინიგზის სადგური.
ეტიმოლოგია
თანამედროვე ქალაქ ძინგჭოუს სახელი უძველესი პროვინციის პატივსაცემად ეწოდა, რომელიც ამავე ტერიტორიაზე არსებობდა და იგივე სახელი ეწოდებოდა. ძინგჭოუს უძველესი პროვინცია ძველი ჩინეთის ცხრა პროვინციიდან ერთ-ერთი იყო. არსებობს კიდევ ერთი ლეგენდა, რომლის თანახმადაც სახელწოდება ძინგის მთებიდან (ძინგშანი) წარმოიშვა.
გეოგრაფია
ძინგჭოუს საოლქო დონის ქალაქს 14 067 კვადრატული კილომეტრი უჭირავს. ქალაქის ტერიტორიის 12.42% ტყითაა დაფარული.
კლიმატი
ძინგჭოუსათვის დამახასიათებელია ნოტიო სუბტროპიკული კლიმატი (კიოპენის კლიმატის კლასიფიკაცია: Cfa). ქალაქში ზაფხული, ძირითადად, ცხელი და ნოტიოა, ზამთარი კი მშრალი და ნესტიანი. თვის საშუალო ტემპერატურა 4.1 °C-დან (იანვარი) 28.0 °C-მდე იზრდება (ივლისი). ტერიტორიაზე მზის ნათების საშუალო მაჩვენებელი 1 800-დან 2,000-მდე საათს შეადგენს.
დემოგრაფია
ჩინეთის მოსახლეობის მეექვსე საყოველთაო აღწერის თანახმად (2010 წელი) ძინგჭოუს საოლქო დონის ქალაქის მოსახლეობამ 5 691 707 მაცხოვრებელი შეადგინა, სიმჭიდროვე კი 405 ადამიანია ერთ კვადრატულ კილომეტრზე.
ძინგჭოუს მუნიციპალური მთავრობის მონაცემებით, ქალაქის მოსახლეობა, სავარაუდოდ, 5 231 180 პირი იყო, რომელთაგან 1 833 292 ხუქოუში იყო დასახლებული. ძინგჭოუს მოსახლეობდან 2 664 658 ადამიანი ან 50.94 პროცენტი მამრობითი სქესის წარმომადგენელია, 2 566 522 ადამიანი (49.06 %) კი ქალი. 534 914 ადამიანს განათლება უნივერსიტეტში აქვს მიღებული, რაც 100 000 მოსახლეზე გაანგარიშებით გაზრდილი მაჩვენებელია (წარსულში მაჩვენელბელი 6 828 ადამიანი იყო, ამჟამად კი 10 225 კაცს შეადგენს).
ეკონომიკა
2019 წლის მონაცემებით, ძინგჭოუს მთლიანმა შიდა პროდუქტმა 251.648 მილიარდი ჩინური იუანი შეადგინა, რომელიც წინა წლის მაჩვენებელთან შედარებით 7.5%-ითაა გაზრდილი. მთლიანი შიდა პროდუქტის 17.3% ეკონომიკის პირველადმა სექტორმა შეადგინა, 37.1% მეორეული სექტორიდან, ხოლო 45.6% ეკონომიკის მესამეულ სექტორს წარმოადგენს. 2019 წლის მონაცემებით, ქალაქის ეკონომიკური ზრდა ძირითადად მეორეულ და მესამეულ სექტორზე იყო დამოკიდებული, რომელთაგან თითოეუი, შესაბამისად, 8.1%-თა და 8.8%-ით არის გაზრდილი. ქალაქის მოსახლეობის შემოსავალი თითოეულ სულზე გაანგარიშებით 26,543 იუანია, რაც ასევე გაზრდილია 2018 წლის მონაცემებთან შედარებით (9.8 %-ით). საოლქო დონის ქალაქის ურბანული ნაწილის მაცხოვრებლების საშუალო შემოსავალი 35 910 ჩინური იუანია, გარეუბნებში მაცხოვრებლების იგივე მაჩვენებელი კი 18 893 იუანია. მთლიანი შიდა პროდუქტის ერთ სულ მოსახლეზე გაანგარიშების მაჩვენებელი ძინგჭოუს ურბანულ ნაწილებში 10.2%-ით, გარეუბნებში კი 9.2%-ითაა გაზრდილი.
სოფლის მეურნეობა
სოფლის მეურნეობის მრეწველობამ 2019 წელს ქალაქის ბიუჯეტში 76.645 მილიარდი ჩინური იუანი შეადგინა. ქალაქში იწარმოება 4.5117 მილიონი ტონა მარცვლეული, 433 ათასი ტონა მცენარეული ზეთები, 38 000 ტონა ბამბა და 3.1332 მილიონი ტონა ბოსტნეული კულტურა. ძინგჭოუში ასევე იწარმოება 1.1195 მილიონი ტონა ზღვის პროდუქტი, რომელთა 45.77% (512.4 ათასი ტონა) კრევეტებსა და კიბორჩხალებს შეადგენს.
სქოლიო
კატეგორია:ძინგჭოუ კატეგორია:ხუბეის პროვინციის ქალაქები
ჰეილი ბოლდუინი
ჰეილი როდე ბიბერი (ბოლდუინი)  (დ. 12 ნოემბერი, 1996, ტუსონი (არიზონა), ამერიკა) — ამერიკელი მოდელი, საზოგადოების გავლენიანი პიროვნება და მედია პერსონა. ბოლდუინი ვარჯიშობდა, როგორც ბალეტის მოცეკვავე, მაგრამ ტრავმის გამო მალევე დაასრულა კარიერა. ის მონაწილეობდა Guess-ის, Ralph Lauren-ისა და Tommy Hilfiger-ის მთავარ რეკლამებში. ჰეილი ბოლდუინი, სტივენ ბოლდუინის ქალიშვილი და ალეკ ბოლდუინის ძმისშვილია. იგი დაქორწინებულია კანადელ მომღერალ ჯასტინ ბიბერზე და ცხოვრობს ვატერლოოში, ონტარიო, კანადა.
ადრეული ცხოვრება და ოჯახი
ბოლდუინი დაიბადა ტუსონში (არიზონა), მსახიობ სტივენ ბოლდუინის და გრაფიკული დიზაინერიდ კენიელი დეოდატო ბოლდუინის ოჯახში. ჰეილი ბოლდუინის დედის ბაბუა არის ბრაზილიელი მუსიკოსი ეუმირ დეოდატო.
კარიერა
პირველი სამოდელო სააგენტო, რომელთანაც ბოლდუინი თანამშრომლობდა იყო „Ford Models“. თავდაპირველად ის გამოჩნდა ჟურნალებში, როგორებიცაა „Tatler“, „LOVE“, „V and i-D“. მისი პირველი კომერციული კამპანია იყო ტანსაცმლის ბრენდის „French Connection“-ისთვის 2014 წლის ზამთარში. 2014 წლის ოქტომბერში ბოლდუინის დებიუტი შედგა ჟურნალ „Topshop“-ში ფრანგი მოდის დიზაინერის, სონია რიკიელისთვის. 2014 წლის დეკემბერში იგი მონაწილეობდა ჟურნალ „Love“-ს ფოტოსესიაში, სწორედ აღნიშნული პროექტის ეგიდით ასევე შედგა მოკლემეტრაჟიანი ფილმი, რომელიც გადაიღო ფოტოგრაფმა დენიელ ჯექსონმა და განთავსდა ჟურნალის ოფიციალურ YouTube არხზე.
მინი
2015 წლის იანვარში ბოლდუინი გადაიღეს ამერიკული „Vogue“–ისთვის და მარტში Teen Vogue–ისთვის. 2015 წლის აპრილში მან გადაიღო ფოტპ ჟურნალის „Jalouse Magazine“ გარეკანისთვის, სადაც გამოსახულია მამაკაცი მოდელის, ლაკის ბლუ სმიტის გვერდით. 2015 წლის ივლისში იგი მონაწილეობდა რალფ ლორენის სარეკლამო რგოლში ავსტრალიელი მომღერლის კოდი სიმფსონის გვერდით. ოქტომბერში კი დაბრუნდა, როგორც ტომი ჰილფიგერისა და ფილიპ პლეინის კომპანიის სახე.
ბრენდი
2016 წელს ბოლდუინი თანამშრომლობდა ტანსაცმლის ბრენდთან „The Daily Edited“-თან. მან ხელი შეუწყო ჩანთების კაფსულის კოლექციას. იმავე წელს მან გამოაცხადა თანამშრომლობა გაერთიანებული სამეფოს ფეხსაცმლის ბრენდის „Public Desire“-თან ჰეშთეგის #PDxHB გამოყენებით  და გამოაცხადა, რომ იწყებს კოსმეტიკის წარმოებას ავსტრალიური ბრენდის ModelCo-სთან ერთად.
პირადი ცხოვრება
ბოლდუინის პირველი კარიერული მისწრაფება გახლდათ ბალეტი, თუმცა ის მალევე დასრულდა ფეხზე მიღებული ტრავმის გამო. ჰეილი ბოლდუინმა ტრავმის მიღებამდე კონცერტი გამართა მაიამის სიტის სცენაზე.
ბოლდუინი და ჯასტინ ბიბერი ერთმანეთს ხვდებოდნენ 2015 წლის დეკემბრიდან 2016 წლის იანვრამდე დაშორებამდე, თუმცა შემდეგ კი 2018 წლის მაისში შერიგდნენ. წყვილი 2018 წლის ივლისში დაინიშნა და 2018 წლის ნოემბერში დადასტურდა, რომ ისინი დაქორწინდნენ.
ჰეილი ცხოვრობს ვატერლოოში, ონტარიო, კანადა. 2019 წლის 30 სექტემბერს ჯასტინ ბიბერმა რიგით მეორე კონცერტი გამართა სამხრეთ კაროლინაში .
ბოლდუინი აღიზარდა, როგორც ევანგელურ ქრისტიანად და დადის ჰილსონგის ეკლესიაში, სადაც დადის აგრეთვე ბიბერიც. მან მხარი დაუჭირა ჯო ბაიდენს 2020 წლის ამერიკის შეერთებული შტატების საპრეზიდენტო არჩევნების დროს.
სქოლიო
კატეგორია:დაბადებული 1996 კატეგორია:დაბადებული 22 ნოემბერი კატეგორია:ამერიკელი მოდელები კატეგორია:ფრანგი ამერიკელები კატეგორია:იტალო-ამერიკელები კატეგორია:ინგლისელი ამერიკელები კატეგორია:გერმანელი ამერიკელები კატეგორია:ამერიკელი ქრისტიანები კატეგორია:XXI საუკუნის ამერიკელი ქალები
ნარვა
ნარვა (Narva) — ესტონეთის მესამე უდიდესი ქალაქი. მდებარეობს რუსეთთან საზღვარზე. მოსახლეობის უმრავლესობა რუსია. ქალაქის აღმოსავლეთით გაედინება მდინარე ნარვა, რომელიც წარმოადგენს რა საზღვარს რუსეთთან, ჩუდ-ფსკოვის ტბა იარვს აერთებს ფინეთის უბესთან. რუსულ სანაპიროზე ქალაქი ივანგოროდი (იაანლინი) მდებარეობს. მდინარის ესტონურ სანაპიროზე მდებარეობს 1200 წელს დანიელთა მიერ დაარსებული ჰერმანის ციხესიმაგრე, რომელსაც ხიდი აერთებს ივანგოროდის ციხე–სიმაგრესთან, მდინარის რუსულ სანაპიროზე. ხიდი ნეიტრალურ ტერიტორიად ითვლება. ჰერმანის ციხე–სიმაგრის მაღლივ კოშკში ნარვას მუზეუმი მდებარეობს.
შვედების მმართველობისას აგებული ძველი, ბაროკოს სტილის ნარვა პრაქტიკულად მთლიანად განადგურდა II მსოფლიო ომისას, მაგრამ შვედური კოშკები, მეტნაკლებად დაუზიანებელი შემორჩა. ძველი ქალაქიდან გადარჩენილია მხოლოდ პრაქტიკულად თავიდან აშენებული რატუშა (1671) და ორი სახლი.
რესურსები ინტერნეტში
კატეგორია:ესტონეთის ქალაქები
კვანტური გრავიტაცია
კვანტური გრავიტაცია (QG) — თეორიული ფიზიკის დარგი, რომელიც მიზნად ისახავს გააერთიანოს კვანტური მექანიკა ფარდობითობის ზოგად თეორიასთან თვით-თავსებადი გზით. სხვა სიტყვებით, ჩამოაყალიბოს თვით-თავსებადი თეორია, რომელიც დავა ჩვეულებრივ კვანტურ თეორიაზე სუსტი გრავიტაციის ზღვარში (პოტენციალი გაცილებით ნაკლებია c2-ზე) და აინშტაინის ფარდობითობის ზოგად თეორიაზე ძლიერი ქმედების ზღვარში (ქმედება გაცილებით მეტია დაყვანილ პლანკის მუდმივაზე). თეორიას უნდა შეეძლოს წინასწარ განჭვრიტოს შედეგები სიტუაციაში, სადაც ორივე: კვანტური ეფექტები და ძლიერი ველის გრავიტაცია მნიშვნელოვანია (პლანკის სკალაზე, მას შემდეგ, ვიდრე დამატებითი განზომილების თეორიები სწორია). გრავიტაციის დაკვანტვის მოტივაცია მომდინარეობს სხვა სამივე ფუნდამენტურ ურთიერთქმედებებში კვანტური თეორიის თვალსაჩინო წარმატებიდან. თუმცა ზოგი კვანტური გრავიტაციის თეორიები, ისეთები როგორიცაა სიმების თეორია და სხვა ე.წ. ყველაფრის თეორიები ცდილობს გააერთიანოს გრავიტაცია სხვა ფუნდამენტურ ძალებთან. მეორე მხრივ თეორიები, როგორიცაა მარყუჟის კვანტური გრავიტაცია (LQG) არ ცდილობს ფუნდამენტურ უნთიერთქმედებათა გაერთიანებას, ისინი უბრალოდ კვანტავენ გრავიტაციულ ველებს, ისე რომ ინარჩუნებენ მათ განცალკევებით სხვა ფუნდამენტური ძალებისაგან.
დღემდე დაკვირვებული ფიზიკური ფენომენები შეიძლება აღიწეროს კვანტური მექანიკით ან ფარდობითობის ზოგადი თეორიით, ისე რომ ორივეს ერთდროულად გამოყენება საჭირო არაა. ეს შეიძლება აიხსნას მათი ექსტრემალური განცალებით მასათა სკალაზე, სადაც ისინი მნიშვნელოვანია. ერთი მხრივ, კვანტური ეფექტები ჩვეულებრივ მნიშვნელოვანია „ძალიან მცირე მანძილებზე“, ესაა მამძილები, რომლებიც არ აღემატება მოლეკულის ზომებს. მეორე მხრივ, ზოგადი ფარდობითობის ეფექტები თავს იჩენენ მხოლოდ „ძალიან დიდ“ სხეულებში, როგორებიცაა კოლაფსირებული ვარსკვლავები. (პლანეტების გრავიტაციული ველები კარგად აღიწერება წრფივი გრავიტაციით. φ/c2 რიგის ეფექტები არაა აღმოჩენილი პნალეტებისა და ვარსკვლავების გრავიტაციულ ველებშიც კი). არსებობს ღრმა დეფიციტი ექსპერიმენტული მტკიცებულებებისა კვანტურ გრავიტაციასთან დაკავშირებით. კლასიკური ფიზიკა ადეკვატურად აღწერს დღემდე არსებულ გრავიტაციულ ეფექტებს მასის 50 რიგის ფარგლებში ანუ ობიექტებისთვის მასით: 10-23-დან 1030კგ-ამდე ფარგლებში.
რესურსები ინტერნეტში
კატეგორია:თეორიული ფიზიკა კატეგორია:გრავიტაციის თეორია
დვაბზუს უსახელო ბაზილიკა
დვაბზუს უსახელო ბაზილიკა ― ისტორიული ძეგლი საქართველოში, ოზურგეთის მუნიციპალიტეტის სოფელ დვაბზუში. განეკუთვნება IV –V საუკუნეებს. ტაძარი ღვთისმშობლის სახელობისა იყო. მდებარეობს კერძო საკუთრებაში. შემორჩენილია ტაძრისა და გალავნის ფრაგმენტები. შემორჩენილი კედლები ნაგებია ფლეთილი და თლილი ქვებით კირის დუღაბის ხსნარზე. ეკლესიას ნახევარწრიული შვერილი აფსიდი აქვს. ადგილზე აღმოჩენილი ბოლნური ჯვარი ამჟამად ინახება დვაბზუს წმინდა გიორგის ტაძარში.
რესურსები ინტერნეტში
კატეგორია:კულტურული მემკვიდრეობის ძეგლები გურიის მხარეში კატეგორია:დანგრეული ტაძრები
შახმარლო
შახმარლო  — სოფელი საქართველოში, დმანისის მუნიციპალიტეტში, კამარლოს თემში. მდებარეობს დმანისის პლატოზე, მდინარე მაშავრის ხეობაში, ზღვის დონიდან 1400 მ., დმანისიდან 8 კმ., კაზრეთის რკნიგზის სადგურიდან 38 კმ.
ისტორია
სოფლის სახელწოდება „პატარა კამარლო“ დაფიქსირებულია 1898 წლის რუსეთის ერთვერსიან რუკაზე „М. Камарло“ სახით. საბჭოთა პერიოდში განვითარებული იყო მეცხვარეობა. 1981 წლამდე შედიოდა დმანისის სადაბო საბჭოში.
სქოლიო
კატეგორია:დმანისის მუნიციპალიტეტის სოფლები
სკლეროცინია
სკლეროცინია (Sklerotinia) — ჩანთიანი სოკოების გვარი ჰელოციასნაირთა რიგისა. შეიცავს რამდენიმე ათეულ პარაზიტულ სახეობას. ამ სოკოთა განვითარების ციკლისათვის დამახასიათებელია სკლეროციუმების წარმოშობა. მოსვენების პერიოდის გავლის შემდეგ სკლეროციუმებიდან ვითარდება ფეხიანი აპოთეციუმები. სკლეროცინიის ბევრი სახეობა აავადებს მხოლოდ გარკვეულ მცენარეებს, ზოგიერთი კი მაგ., Sklerotinia sclerotiorum იწვევს მრავალი სასოფლო-სამეურნეო კულტურის (ჭარხალი, სტაფილო, ოხრახუში, მზესუმზირა, ლობიო, სოია, კიტრი, კარტოფილი, კომბოსტო და სხვა) დაავადებას, რომელიც ცნობილია თეთრი სიდამპლის სახელწოდებით
ლიტერატურა
კატეგორია:ჩანთიანი სოკოები
Polyrhachis conops
Polyrhachis conops — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს. .
პავლე შურუხინი
პავლე შურუხინი (დ. 5 ნოემბერი, 1912 — გ. 3 ნოემბერი, 1956, მოსკოვი) — რუსი სამხედრო მოღვაწე, გენერალ-მაიორი (1953), საბჭოთა კავშირის ორგზის გმირი (1943, 1945).
ლიტერატურა
კატეგორია:დაბადებული 5 ნოემბერი კატეგორია:დაბადებული 1912 კატეგორია:საბჭოთა გენერალ-მაიორები კატეგორია:გარდაცვლილი 1956 კატეგორია:გარდაცვლილი 3 ნოემბერი კატეგორია:დიდი სამამულო ომის მონაწილეები კატეგორია:სსრკ-ის II მოწვევის უმაღლესი საბჭოს დეპუტატები
ინდუსტრიული მეტალი
ინდუსტრიული მეტალი — მძიმე მეტალის ქვეჟანრი, რომელშიც შერწყმულია ინდუსტრიული მუსიკა მძიმე მეტალის მრავალ ქვეჟანრთან. მას ახასიათებს მძიმე მეტალის რიფები, სემპლერების, სექვენსერების, სინთეზატორების და ვოკალის გამოყენება დისტორშენით. მნიშვნელოვანი ინდუსტრიული მეტალ ჯგუფებია რამშტაინი, Ministry, Godflesh, KMFDM და მერილინ მენსონი. ჟანრის განვითარებაში დიდი წვლილი მიუძღვის ასევე ჯგუფს Nine Inch Nails.
სქოლიო
კატეგორია:მძიმე მეტალის ჟანრები
უტუფურსი
უტუფურსი, უტუფურში (დაახლოებით ძვ. წ. 805–ძვ. წ. 765) — დიაოხის მეფე. იგი ხანგრძლივი დროის მანძილზე გმირულად ებრძოდა ურარტუს მეფე მენუას (ძვ. წ. 810-786 წწ.) და არგიშთი I-ს (ძვ. წ. 786-764 წწ.). ურარტუს მეფეებმა მენუამ და არგიშთი I-მა არაერთი ლაშქრობა მოაწყვეს დიაოხის წინააღმდეგ (ძვ. წ. 805, 795, 784-783, 774, 768 წწ.). მენუამ ერთხანს მოახერხა მისი დამორჩილება, ზოგი ტერიტორია ჩამოაჭრა, მიიღო მისგან ძღვენი (ოქრო-ვერცხლი, ცხენები) და ხარკის გადახდა დააკისრა, მაგრამ არგიშთი I-ის დროს უტუფურსი აუჯანყდა ურარტუს, რასაც მოჰყვა ურარტელების ხელახალი შემოსევა.
სქოლიო
კატეგორია:დიაოხის მეფეები
ბზიკი (ჟურნალი)
ბზიკი — ქართული იუმორისტული ჟურნალი. გამოდიოდა 1907 წელს თბილისში, ჟურნალების „ეკლისა“ და „ოხუნჯის“ გაგრძელებაა. რედაქტორები — აკაკი წერეთელი (№ 1), პ. გაჩეჩილაძე (№ 2), გამომცემელი — თ. ბაქრაძე. თანამშრომლობდნენ: ი. ხანდაშვილი (მიმინო), ნ. კალანდაძე (ეშმაკი) და სხვა. ჟურნალის მხატვრული გაფორმება და კარიკატურები ეკუთვნის ოსკარ შმერლინგს. რიცხვისა და თვის მიუნიშნებლად გამოვიდა „ბზიკის“ ორი რვაგვერდიანი ნომერი.
ლიტერატურა
კატეგორია:საქართველოს ჟურნალები კატეგორია:ქართულენოვანი ჟურნალები
Polyrhachis consimilis
Polyrhachis consimilis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
აჩუტუპო
აჩუტუპო (Achutupo) — ქალაქი პანამაში, გუნა-იალის პროვინციაში. 2008 წლის მონაცემებით, მოსახლეობა 1 954 ადამიანს შეადგენდა.
რესურსები ინტერნეტში
კატეგორია:პანამის ქალაქები კატეგორია:გუნა-იალის დასახლებული პუნქტები
კიტი ფოილი
კიტი ფოილი (Kitty Foyle: The Natural History of a Woman) — რეჟისორ სემ ვუდის 1940 წელს გადაღებული მხატვრული ფილმი, რომელშიც მთავარ როლებს ჯინჯერ როჯერსი და დენის მორგანი ასრულებენ. ჯინჯერ როჯერსმა მიიღო ოსკარი საუკეთესო მსახიობი ქალისთვის.
სიუჟეტი
ფილადელფიაში მცხოვრებ უინ სტრაფორდს, დიდი ბოსი, და კიტი ფოილს, მისი მდივანი, ერთმანეთი უყვართ. კიტი მისგან წინადადებას ელოდება. თუმცა ყველაფერი ასე მარტივი არ არის. მოვლენები დინამიურად ვითარდება. კიტი ნიუ-იორკში ხვდება რომანტიკულ, მაგრამ ხელმოკლე ექიმ მარკ აიზენს. ამასობაში სტრაფორდი მას ხელს სთხოვს. ქორწილი ახლობლებისგან შორს ტარდება. საქმროს ნათესავების მიერ კიტის ათვალწუნების გამო. სიტუაციას ართულებს მდივნისა და მაღალი საზოგადოების საქმოსნის სოციალური უთანასწორობა. ამას შედეგად განქორწინება მოყვება. სტრაფორდი სხვას ითხოვს ცოლად. ექიმი აიზენი მას ცოლობას სთხოვს.
რესურსები ინტერნეტში
კატეგორია:1940 წლის ფილმები კატეგორია:ამერიკული ფილმები კატეგორია:ინგლისურენოვანი ფილმები კატეგორია:რომანებზე დაფუძნებული ფილმები
Rickenbacker 4001
მინი|მარჯვნივ|200პქ|[[1977 წლის Rickenbacker 4001]] Rickenbacker 4001 — ბას გიტარა, წარმოებული კომპანიის Rickenbacker მიერ 1961-1981 წლებში, როგორც Rickenbacker 4000-ის დელუქს მოდელი. 1981 წელს იგი ჩანაცვლდა განახლებული ვერსიით - Rickenbacker 4003. არსებობს ამ ბას გიტარის რამდენიმე მოდელი: 4001, 4001S, 4001LH, 1999 (ევროპული მოდელი), 4001V63 (ხელახლა გამოცემული) და ახალი 4001C64S C სერიის ხორცშესხმა.
სქოლიო
კატეგორია:ბას გიტარები
თანახლოს ეკლესია
თანახლოს ეკლესია — არქიტექტურული საქართველოში, ქვემო ქართლის მხარეში ბოლნისის მუნიციპალიტეტის სოფელ პატარა დარბაზში.
ეკლესია დარბაზულია. ნაგებია ნატეხი ქვით დუღაბზე. სწორკუთხა შესასვლელი დასავლეთიდან აქვს. ამავე კედელსა და აღმოსავლეთის კედელში თითო თაღოვანი სარკმელია. მხრით გამოყოფილი ნახევარწრიული აფსიდა შეისრულთაღზე დაბჯენილი კონქითაა დასრულებული. საკურთხევლის ჩრდ და სამხრ. კედლებში თითო სწორკუთხა ნიშია. კონქის ქუსლთან რეზონატორებად თიხის ოთხი ჭურჭელია ჩადგმული. საკურთხეველთან ჩრდ. კედელში თაღოვან ნიშაში სანათლავია მოწყობილი. ტაძრის კამარა, რომელიც ახლა სრულად ჩამონგრეულია, პირდაპირ კედლებზე იყო დაყრდნობილი. ტაძრის გარშემო გვიანი შუა საუკუნეების სასაფლაოა.
რესურსები ინტერნეტში
კატეგორია:ბოლნისის მუნიციპალიტეტის ტაძრები
უოლტ დისნეის საკონცერტო დარბაზი
thumb|250px|ჰოლის მთავარი შესასვლელი thumb|250px|შენობის პროფილი გრანდ ავენიუდან უოლტ დისნეის საკონცერტო ჰოლი ლოს-ანჟელესში, კალიფორნია, ლოს-ანჟელესისი მუსიკის ცენტრის მეოთხე ჰოლია. შენობას მთელი ბლოკი უჭირავს ჰოუპ სტრიტის, გრანდ ავენიუსა და პირველ და მეორე ქუჩებს შორის. დიდი საკონცერტო დარბაზის ტევადობა 2.265 მსმენელია. ჰოლი ლოს-ანჟელესის ფილარმონიული ორკესტრისა და მასტერ ქორალის რეზიდენციაა.
ფრენკ გერის პროექტის ლითონის ფირფიტებით შემოსილი შენობა 2003 წლის 23 ოქტომბერს გაიხსნა. მიუხედავად იმისა, რომ შენობის არქიტექტურამ ურთიერთგამომრიცხავი მოსაზრებები გამოიწვია, საკონცერტო ჰოლის აკუსტიკამ საყოველთაო მოწონება დაიმსახურა.
კატეგორია:ლოს-ანჯელესი კატეგორია:დეკონსტრუქტივიზმი კატეგორია:ფრენკ გერის პროექტები
ასირიოლოგია
ასირიოლოგია — ძველი შუამდინარეთის შემსწავლელი მეცნიერება. ასირიოლოგია ფართო გაგებით, შეისწავლის ყველა იმ ძველაღმოსავლელი ხალხის ენას, კულტურას, ისტორიას, რომელიც ლურსმულ დამწერლობას იყენებდა. განსაკუთრებით, ასურეთის, ბაბილონისა და მათი წინამორბედის, შუმერის, ისტორიასა და კულტურას. ასირიოლოგიის, როგორც მეცნიერების, დაბადების თარიღად მიჩნეულია 1857 წელი.
XIX საუკუნის შუახანებში რამდენიმე მეცნიერი აცხადებდა პრეტენზიას ლურსმული დამწერლობის წაკითხვაზე, მაგრამ სამეცნიერო საზოგადოება ეჭვის თვალით უცქერდა ამ განცხადებებს. 1857 წელს ლონდონის სამეფო სააზიო საზოგადოებამ ოთხ სხვადასხვა მეცნიერს - ჰინქსს, ოპერტს, ფოქსტილბოტს, როულინსონს, რომლებიც ლურსმულის წაკითხვას იჩემებდნენ, სამი დღის ვადაში წასაკითხად გადასცა იმ ხანებში აღმოჩენილი ვრცელი ლურსმული ტექსტი (ასურეთის მეფე ტიგლათფილესერ I-ის მატიანე - მისი ე.წ. „წარწერა პრიზმაზე“). ოთხივემ ერთმანეთისაგან დამოუკიდებლად ტექსტი დაახლოებით ერთნაირად წაიკითხა. სამეცნიერო საზოგადოებამ ამით აღიარა, რომ ლურსმული დამწერლობა ჭეშმარიტად ამოკითხული ყოფილა. ამ ფაქტმა საფუძველი ჩაუყარა ასირიოლოგიის, როგორც მეცნიერების, ჩამოყალიბებას.
წყარო
*
Invisible Touch
Invisible Touch — ინგლისური პროგრესული როკ-ჯგუფ ჯენესისის ალბომი, რომელიც გამოვიდა 1986 წელს. მან მიიღო დადებითი მიმოხილვები პრესაში, ხოლო სასათაურო სინგლმა შეაღწია აშშ-ს 5 საუკეთესო სინგლის სიაში.
ისტორია
ალბომისთვის დაიწერა რამდენიმე სიმღერა, რომელიც მასში არ იქნა შეტანილი. თუმცა, ყველა გამოვიდა სინგლების B-მხარეებზე. ესენია: „Feeding the Fire“ (სინგლი „Land of Confusion“), „I'd Rather Be You“ (სინგლი „Throwing It All Away“) და „Do the Neurotic“ (სინგლი „In Too Deep“). ინტერვიუებში ტონი და ფილი ახსენებდნენ, რომ მათ სინამდვილეში სურდათ სტუდიურ ალბომში ამ სიმღერების შეტანაც, მაგრამ ალბომის მთლიან სქემას ისინი ნაკლებად ერგებოდნენ.
ჩაწერის დროს ბევრი სიმღერა იმპროვიზაციის სახით იბადებოდა, შემდეგ კი დამოუკიდებელ ნომრად იქცეოდა. ასეთი იყო „Invisible Touch“, რომელსაც ბენქსი თავდაპირველად განიხილავდა, როგორც პიესის „Domino“ ნაწილს.
Invisible Touch ჯგუფის კომერციულად ყველაზე წარმატებული დისკია.
სიმღერების სია
ყველა სიმღერის ავტორები არიან ტონი ბენქსი, ფილ კოლინზი, მაიკ რეზერფორდი.
ფრჩხილებში ჩასმულია სიმღერის Throwing It All Away მითითებული ხანგრძლივობა, სინამდვილეში იგი 3:51-ს შეადგენს.
ტურნე
ალბომის შემდგომი ტურნეს მსვლელობისას სრულდებოდა შემდეგი სიმღერები:
სქოლიო
კატეგორია:ჯენესისის ალბომები კატეგორია:1986 წლის ალბომები კატეგორია:Virgin Records-ის ალბომები კატეგორია:Atlantic Records-ის ალბომები კატეგორია:ალბომები ჰიუ პეჯემის პროდიუსერობით
ბარათა ქაჩიბაიძე
ბარათა ქაჩიბაიძე, დიდ ბარათად წოდებული — კახეთის მეფის ალექსანდრე I-ის მოლარე. ბარათა ქაჩიბაიძის განსაკუთრებული დამსახურების გამო ქაჩიბაიძეების საგვარეულო შემდგომში ბარათაშვილებად იწოდებოდა. აქედან ჩაეყარა საფუძველი ბარათაშვილთა სათავადოს, ხოლო იმ ტერიტორიას, სადაც ეს სათავადო არსებობდა, საბარათიანო ეწოდა.
ლიტერატურა
კატეგორია:ქართველი დიდებულები
ტიმურიდების რენესანსი
ტიმურიდების რენესანსი-ისტორიული პერიოდი აზიისა და ისლამის ისტორიაში, რომელიც მოიცავს XIV საუკუნის ბოლოს, XV და XVI საუკუნის დასაწყისს. ისლამური ოქროს ხანის დაცემის შემდეგ, ტიმურიდების იმპერია, რომელიც დაფუძნებულია ცენტრალურ აზიაში, რომელსაც მართავდა ტიმურიდების დინასტია, ხელოვნებისა და მეცნიერების აღორძინების მოწმე გახდა მუსულმანურ სამყაროში. ის გავრცელდა მუსულმანურ სამყაროში და ღრმა გავლენა დატოვა გვიან შუასაუკუნეების და ადრეული თანამედროვე პერიოდის აზიაზე. ფრანგული სიტყვა რენესანსი ნიშნავს "აღორძინებას" და განსაზღვრავს კულტურული აღორძინების პერიოდს.
ტიმურიდების რენესანსი აღინიშნა ოდნავ უფრო ადრე, ვიდრე რენესანსის პერიოდი ევროპაში. ტიმურიდების რენესანსმა პიკს მიაღწია მე-15 საუკუნეში, მონღოლთა შემოსევებისა და დაპყრობების პერიოდის დასრულების შემდეგ. ისლამურ იდეალებზე დაფუძნებული, ტიმურიდების რენესანსის საფუძვლები მოიცავს სამარყანდის აღდგენას და ტიმურის მიერ თემურლენგის ჭადრაკის გამოგონებას, შაჰ რუხის და მისი მეუღლის გავჰარ შადის მეფობას ჰერატში. ქალაქი, რომელიც კონკურენციას უწევდა იტალიური რენესანსის ფლორენციას. ტიმურის მეფობის პერიოდში აღორძინდა ინტერესი კლასიკური სპარსული ხელოვნების მიმართ. განხორციელდა ფართომასშტაბიანი სამშენებლო პროექტები, შეიქმნა მავზოლეუმები, მედრესები და კიტაბჰანი - შუა საუკუნეების ისლამური წიგნის სახელოსნოები. მათემატიკური და ასტრონომიული კვლევები კვლავ გააქტიურდა და XVI საუკუნის დასაწყისში ცეცხლსასროლ იარაღს დაეუფლენ.
ხელოვნება
ტიმურიდულმა ხელოვნებამ შთანთქა და გააუმჯობესა ტრადიციული სპარსული კონცეფცია "წიგნის ხელოვნება". ილუსტრაციები გამოირჩეოდა მათი მდიდარი ფერებითა და დახვეწილი დიზაინით. ამ ხელნაწერებში ნაპოვნი მინიატურული ნახატების ხარისხის გამო, არქეოლოგმა და ხელოვნების ისტორიკოსმა სიუზან იალმანმა აღნიშნა, რომ „ჰერატის სკოლა ხშირად განიხილება, როგორც სპარსული მხატვრობის აპოგეა. მხატვრობა არ შემოიფარგლებოდა ხელნაწერებით, რადგან ბევრი ტიმურიდი მხატვარი ასევე ქმნიდა კედლის რთულ მხატვრობას. ამ კედლის მხატვრობაში ბევრი ასახავდა პეიზაჟებს, რომლებიც წარმოიქმნა როგორც სპარსული, ასევე ჩინური მხატვრული ტრადიციიდან. მიუხედავად იმისა, რომ ამ ნახატების თემატიკა იყო ნასესხები სხვა კულტურებიდან, ტიმურიდის კედლის მხატვრობა საბოლოოდ დაიხვეწა საკუთარ, უნიკალურ სტილში.
სულთან ჰუსეინ ბაიქარას მეფობამ ხელოვნების შემდგომი აღმავლობა განაპირობა. იგი ცნობილი იყო როგორც ქველმოქმედი თავის სამეფოში. სულთან ჰუსეინმა ააგო მრავალი ნაგებობა, მათ შორის ცნობილი სკოლა. მას აღწერდნენ, როგორც "ტიმურიდების უნივერსალურ მმართველს".
ტიმურიდის არქიტექტურა
ტიმურიდის არქიტექტურა ეყრდნობოდა სელჩუკთა არქიტექტურის ასპექტებს. ფირუზისფერი და ლურჯი ფილები, რომლებიც ქმნიან რთულ ხაზოვან და გეომეტრიულ ნიმუშებს, ამშვენებს შენობების ფასადებს. ზოგჯერ ინტერიერიც ანალოგიურად იყო გაფორმებული, ფერწერული და სტიქიური რელიეფით კიდევ უფრო ამდიდრებდა ეფექტს. ტიმურიდის არქიტექტურა ისლამური ხელოვნების მწვერვალია შუა აზიაში. თემურლენგისა და მისი მემკვიდრეების მიერ სამარყანდსა და ჰერატში აღმართულმა სანახაობრივმა და დიდებულმა ნაგებობებმა ხელი შეუწყო ინდოეთში ილხანური ხელოვნების სკოლის გავლენის გავრცელებას, რითაც წარმოშვა სახელგანთქმული მოღოლური არქიტექტურის სკოლა. ტიმურიდური არქიტექტურა დაიწყო დღევანდელ ყაზახეთში და კულმინაციას მიაღწია ტიმურის მავზოლეუმში გურ-ე ამირში სამარყანდში. ტიმური მთავრების მავზოლეუმი, მათი ფირუზისფერი და ლურჯი კრამიტით მოპირკეთებული გუმბათებით რჩება ყველაზე დახვეწილ და დახვეწილ სპარსულ არქიტექტურას შორის. ღერძული სიმეტრია დამახასიათებელია ყველა ძირითადი ტიმურიდური სტრუქტურისთვის. მრავლადაა სხვადასხვა ფორმის ორმაგი გუმბათები, გარედან კი ბრწყინვალე ფერებით არის გაჟღენთილი. ტიმურის ბატონობამ რეგიონში გააძლიერა მისი დედაქალაქისა და სპარსული არქიტექტურის გავლენა ინდოეთზე.
ლითონის დამუშავება, კერამიკა და კვეთა
ტიმურიდების იმპერია ასევე აწარმოებდა მაღალი ხარისხის ლითონის ნაკეთობებს. ფოლადი, რკინა, სპილენძი და ბრინჯაო საყოველთაოდ გამოიყენებოდა მედიუმებად. ტიმურიდური ვერცხლით ჩასმული ფოლადი ხშირად მოიხსენიება, როგორც განსაკუთრებით მაღალი ხარისხის. ტიმურიდების იმპერიის დაშლის შემდეგ, რამდენიმე ირანულმა და მესოპოტამიურმა კულტურამ აირჩია ტიმურიდის ლითონის დამუშავება. ჩინური სტილის კერამიკას აწარმოებდნენ ტიმურიელი ხელოსნები. ნეფრიტის კვეთას გარკვეული ადგილი ჰქონდა ტიმურიდების ხელოვნებაში.
მეცნიერება
ჯამშიდ ალ-კაში იყო ერთ-ერთი ყველაზე გავლენიანი კონტრიბუტორი მათემატიკისა და ასტრონომიის სფეროებში. მან დიდი მხარდაჭერა მიიღო როგორც იმპერატორ შაჰ რუხისგან, ასევე დედოფალი გოჰარშადისგან, რომლებიც ძალიან დაინტერესებულნი იყვნენ მეცნიერებით.
სულთან ულუღ ბეგის მმართველობის დროს, ალ-კაშიმ აწარმოა სინუსური ცხრილები ოთხი ციფრით სიზუსტით თითოეული ხარისხისთვის და მოიცავს განსხვავებებს თითოეული წუთისთვის. მან ასევე შექმნა ცხრილები, რომლებიც ეხება ციურ სფეროზე კოორდინატთა სისტემებს შორის ტრანსფორმაციას, როგორიცაა ტრანსფორმაცია ეკლიპტიკური კოორდინატთა სისტემიდან ეკვატორულ კოორდინატულ სისტემაში. ასევე დაიწერა ტრაქტატი ასტრონომიული დაკვირვების ინსტრუმენტების შესახებ. რომელიც აღწერდა სხვადასხვა ინსტრუმენტებს. ფახრის სექსტანტი სამარყანდის ობსერვატორიაში, ორმაგი ოთხკუთხედი აზიმუტის სიმაღლის ხელსაწყო, რომელიც მან გამოიგონა და მცირე არმიური სფერო, რომელიც მოიცავს ალჰიდადას, რომელიც მან გამოიგონა.
გამოიგონეს აგრეთვე მექანიკური პლანეტარული კომპიუტერი, რომელსაც უწოდეს ზონების ფირფიტა, რომელსაც შეუძლია გრაფიკულად გადაჭრას მრავალი პლანეტარული პრობლემა, მათ შორის მზისა და მთვარის გრძედის ჭეშმარიტი პოზიციების პროგნოზირება და ორბიტების; მზის, მთვარის და პლანეტების განედების განსაზღვრა.
ულუღ ბეგმა დააარსა ინსტიტუტი სამარყანდში, რომელიც მალე გახდა ცნობილი უნივერსიტეტი. სტუდენტები მთელი ცენტრალური აზიიდან და მის ფარგლებს გარეთ მიდიოდნენ ამ აკადემიაში.
სქოლიო
კატეგორია:ტიმურიდების რენესანსი
ლუჯი
დემოგრაფია
2014 წლის აღწერის მონაცემებით სოფელში ცხოვრობს 73 ადამიანი.
სქოლიო
კატეგორია:ლენტეხის მუნიციპალიტეტის სოფლები
ლაჯანურის წყალსაცავი
ლაჯანურის წყალსაცავი — საინჟინრო-ჰიდროტექნიკური ნაგებობა ცაგერის მუნიციპალიტეტში. შექმნილია მაღალი თაღოვანი კაშხალით მდინარე ლაჯანურას ქვემო დინების ვიწრო ხეობაში, სოფელ სურმუშთან. ოვალური ფორმისაა. სიგრძე 3,2 კმ, უდიდესი სიგანე 1 კმ, საშუალო სიგანე 0,5 კმ. უდიდესი სიღრმე 70 მ, საშუალო სიღრმე 30 მ, ფართობი 1,6 კმ², წყლის მოცულობა 50 მლნ. მ³. ლაჯანურის წყალსაცავს ასაზრდოებს მდინარეები: ლაჯანურა, ხელეშურისღელე, ლიამღვრიე, უსახელოღელე, აგრეთვე მდინარე ცხენისწყლიდან არხით და გვირაბით გამოყვანილი წყალი. წყალსაცავი დღეღამური რეგულირებისაა. წყლით უზრუნველყოფს მიწისქვეშა ლაჯანურჰესს.
ლაჯანურის წყალსაცავის ქვაბულის ქვედა ნაწილი აგებულია ცარცული სქელშრეებრივი კირქვებით, ზედა — ქვიშაქვებით, მერგელოვანი თიხაფიქლებითა და კონგლომერატებით. კალთები მეწყრებიანი აქვს. ნაპირების ტალღისმიერი გადამუშავება უმნიშვნელოა. წყალსაცავის მოლამვა ძირითადად ხდება შენაკადების მიერ შემოტანილი მყარი ჩამონადენის ხარჯზე. კაშხალთან ფსკერული ნატანის დალექვის სისქე 40 მ-ს აღემატება.
ოთარ ქველიძე
ოთარ ქველიძე (დ. 20 აპრილი, 1962, თბილისი) — ქართველი სამხედრო და თანამდებობის პირი. გენერალ-მაიორი.
1995–1999 წლებში იყო სამთავრობო დაცვის სამმართველოს უფროსის მოადგილე, 1999–2001 წლებში საქართველოს სახელმწიფო უშიშროების სამინისტროს მთაწმინდა-კრწანისის რაიონული განყოფილების უფროსი. 2004 წლის 1 მარტს დაინიშნა საქართველოს სახელმწიფო დაცვის სპეციალური სამსახურის უფროსად. თანამდებობას იკავებდა 2010 წლამდე. 2010 წელს დაჯილდოვდა ბრწყინვალების საპრეზიდენტო ორდენით.
სქოლიო
კატეგორია:დაბადებული 20 აპრილი კატეგორია:დაბადებული 1962 კატეგორია:თბილისში დაბადებულები კატეგორია:ქართველი სამხედრო მოღვაწეები კატეგორია:საქართველოს სახელმწიფო დაცვის სპეციალური სამსახურის უფროსები კატეგორია:ბრწყინვალების საპრეზიდენტო ორდენის კავალრები
ოკლენდის რეგიონი
2010 წლის 1 ოქტომბერს, ოკლენდის რეგიონი უნიტარული მმართველობის გახდა, რომელსაც ოკლენდის საბჭო მართავს. მან წინა რეგიონული საბჭო და შვიდი ადგილობრივი საბჭო ჩაანაცვლა. ამ პროცესში, სამხრეთ-აღმოსავლეთში მდებარე ტერიტორია მეზობელ უაიკატოს რეგიონს გადაეცა.
გეოგრაფია
რეგიონი გადაშლილია კაიპარის უბიდან (ჩრდილოეთით) სამხრეთით, ოკლენდის ნახევარკუნძულის ყელების გასწვრივ, უაიტაკერეს ქედებისა და ოკლენდის ვიწრო ყელების გავლით. რეგიონი სრულდება მდინარე უაიკატოს შესართავიდან რამდენიმე კილომეტრის მოშორებით. ჩრდილოეთით ესაზღვრება ნორთლანდის, სამხრეთით კი უაიკატოს რეგიონი.
რესურსები ინტერნეტში
კატეგორია:ახალი ზელანდიის რეგიონები
ქალკიოპე
ქალკიოპე, ხალკიოპე (Χαλκιοπη) — აიეტის ასული. ოქროს ვერძით, რომ კოლხეთს მოვიდა ფრიქსი, ეს ვერძი აქ შესწირა კრონოსს. შემდეგ იგი მიიღო აჲეთმა, რომელმაც მას მიათხოვა თავისი ასული ქალკიოპე. მისგან იშვნენ არგი, ფრონტის, მელასი და ციტისორი. ფრიქსი მოკლა აჲეთმა, რადგან მკითხავმა უთხრა, მოსული სტუმარი მოგკლავსო. მისი შვილები ნავში ჩასხდნენ და წავიდნენ. იღუპებოდნენ, რომ მოასწრო მათ იაზონმა, რომელიც კოლხეთს მოდიოდა. იაზონმა იგინი გადასხა თავის ხომალდზე. მათ დაამალინეს ხომალდი და თვითონ მოვიდნენ დედასთან და შეატყობინეს მიზეზი იაზონის მოსვლისა. ქალკიოპემ დახმარება სთხოვა თავის დას მედეას.
ქალკიოპე იყო: ეგიალას, აფსირტეს, მედეას და ცირცე II-ის (სკვითის მეფის მეუღლე) და. ბერძენი უფლისწულის ფრიქსის მეუღლე. მათ შეეძინათ ოთხი ძე: არგოსი, ფრონტისი, მელასი და ციტიზორი (კიტიზორი).
ვერსიები
ფრიქსემ პელოპის დედის დიონეს ნაჩუქარი ოქროს ქანდაკი აჩუქა აიეტს, მეფემ კი ფრიქსეს ხალკიოპე მიათხოვა (აპოლონიოს როდოსელი, არგონავტიკა; 2,1169; 3, 248; სხვა ვერსიით, ფრიქსეს ცოლი იოფოსა აიეტის ასული, ან ევგენია, ზედწოდებით ქალკიოპე; 2. კოსის მეფის ევრიპილეს ასული, ჰერაკლეს საყვარელი. ტროიდან გაბრუნებულ ჰერაკლეს რომ კოსელები ქვის დაშენით შეხვდნენ, გმირმა კი აიღო მეფე ევრიპილე, მოკლა და მისი ასული შეიყვარა. მათი შვილი იყო თესალოსი ანუ თეტალოსი, (აპოლოდ. 278 ილ. 2, 676). ზოგი ვერსიით მათი შვილია ევრიპილოსი. ჰიგ 97 ხალკიოპე თესალოსის ცოლია. რექსენორის ან ხალკოდონის ასული, ეგეოსის მეორე ცოლი, რომელსაც უშვილობით შეწუხებული მეფე ტოვებს, მიდის ორაკულთან და მალე შეეყრება ეთრას, ვისგანაც ეყოლა თეზევსი (პლუტარქე; აპოლოდ. 3, 15, 6, 4). ერეხთევსის ძის ალკონის ასული, მამასთან ერთად გაიქცა ატიკიდან ევბაზე.
სქოლიო
კატეგორია:კოლხეთის სამეფო კატეგორია:ბერძნული მითოლოგია
თამაზ დევდარიანი
დაამთავრა თბილისის სამხატვრო აკადემია (1961, პედაგოგები — ს. კაკაბაძე, კ. მერაბიშვილი) და თბილისის სახელმწიფო კონსერვატორია (1966). 1961 წლიდან მონაწილეობდა სამხატვრო გამოფენებში. 1978–1986 წლებში იყო თბილისის ქანდაკების კომბინატის მთავარი მხატვარი. მნიშვნელოვანი ნამუშევრები: „ახალგაზრდა მეცნიერი“ (1961), „ქალიშვილის პორტრეტი“ (1962), „ძმათა სასაფლაოზე“ (1964; სამივე საქართველოს ეროვნული გალერეა, თბილისი), „კოლმეურნე“ (1976), „მამა“ (1980; ორივე ტრეტიაკოვის გალერეა, მოსკოვი), „წერილი ფრონტიდან“ (1986), „ალპინისტი“ (1987; ორივე სურათების გალერეა, მოსკოვი), არის „ვეფხისტყაოსნისადმი“ მიძღვნილი სერიის ავტორი (1966–1967, ჭედურობა) და სხვ. მხატვრულად გააფორმა ზ. ფალიაშვილის სახლ-მუზეუმის მუდმივი ექსპოზიცია (1962). შექმნა ქართველ მუსიკოსთა ბარელიეფები. 1962–1988 წლებში აქტიურად მონაწილეობდა საზღვარგარეთის ქვეყნებში მოწყობილ სამხატვრო გამოფენებში.
ლიტერატურა
კატეგორია:დაბადებული 17 ივნისი კატეგორია:დაბადებული 1937 კატეგორია:გარდაცვლილი 27 ივნისი კატეგორია:გარდაცვლილი 1989 კატეგორია:თბილისში დაბადებულები კატეგორია:ქართველი მოქანდაკეები კატეგორია:თბილისის სახელმწიფო სამხატვრო აკადემიის კურსდამთავრებულები
ევროპის ჩემპიონ კლუბთა თასი
ევროპის ჩემპიონ კლუბთა თასი (ან უბრალოდ ევროპის თასი), არის თასი, რომელითაც უეფა ყოველწლიურად აჯილდოებს უეფა-ს ჩემპიონთა ლიგის გამარჯვებულს, თუმცა არა ორიგინალით. ორიგინალი სამუდამოდ მხოლოდ იმ კლუბებს რჩებათ, რომლებიც ლიგას 5-ჯერ ან ზედიზედ 3-ჯერ მოიგებენ.
თასი
Polyrhachis constricta
Polyrhachis constricta — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
ბაროტაკ-ვიეხო
სქოლიო
კატეგორია:ილოილოს პროვინციის მუნიციპალიტეტები
ომაიანები
მინი|მარჯვნივ|250პქ|ომაიანების სამფლობელო 750 წლისათვის ომაიანები – ომაიანთა სახალიფოს დინასტია, რომელიც ქვეყანას მართავდა 661–750 წლებში.
მართლმორწმუნე ხალიფა ალის სიკვდილის შემდეგ სახალიფოში ომაიანთა საგვარეულოს დინასტიური მმართველობა დამყარდა. დინასტიის პირველი წარმომადგენელი მუავია I იყო. ამ დინასტიის მმართველობის დროს სატახტო ქალაქი გახდა დამასკო. ომაიანები ებრძოდნენ ბიზანტიას, დაიპყრეს ჩრდილოეთი აფრიკა, ხოლო 711 წელს დაიპყრეს ესპანეთი.
ომაიანთა საგვარეულო შეცვალა აბასიანთა დინასტიამ (750–1258), რაშიც განსაკუთრებული წვლილი მიუძღოდათ სპარსელებს. არაბთა პრივილეგიები დავიწყებას მიეცა, სპარსელები კი აღზევდნენ. სატახტო ქალაქი დამასკოდან ერაყის ქალაქ ბაღდადში გადაიტანეს.
შინდლარი
შინდლარი , შინდილიარი — სოფელი აღმოსავლეთ საქართველოში, ქვემო ქართლის მხარის დმანისის მუნიციპალიტეტში, დმანისის თემში, ლუკუნის მთის ძირას. ზღვის დონიდან 1380 მ, მანძილი დმანისიდან — 6 კმ, კაზრეთიდან — 28 კმ. სოფლის მახლობლად, სასაფლაოზე, დგას ქართული ხუროთმოძღვრების ძეგლი — შუა საუკუნეების დარბაზული ეკლესია. ნაგებია მუქი რუხი, მაგარი ჯიშის ბაზალტით. სუფთად გათლილი კვადრები ძირითადად შენობის კუთხეებს მიჰყვება, თვით კედლები კი შემოსილია წვრილი, უხეშად გათლილი ერთი ზომის ქვით, რომლის წყობა შეხამებულია კუთხის თლილ ქვებთან და კედლის ზედაპირს თავისებურ მხატვრულ სახეს ანიჭებს.
გეოგრაფია
სოფელი განლაგებულია ლუკუნის მთის (აზერბაიჯანული წარმოთქმით, ლიუკუნ-შინდის) მთის ფერდობზე, რაიონული ცენტრის, დმანისისგან ჩრდილო-დასავლეთით 6 კილომეტრში, ზღვის დონიდან 1380 მეტრ სიმაღლეზე.
ისტორია
სოფლის სახელწოდება „შინდლიარი“ დაფიქსირებულია 1898 წლის რუსეთის ერთვერსიან რუკაზე „Шиндляръ“ სახით.
სქოლიო
კატეგორია:დმანისის მუნიციპალიტეტის სოფლები
აილიგანდი
რესურსები ინტერნეტში
კატეგორია:პანამის ქალაქები კატეგორია:გუნა-იალის დასახლებული პუნქტები
Your Possible Pasts
„Your Possible Pasts“ — მეორე სიმღერა ინგლისური პროგრესული როკ-ჯგუფ პინკ ფლოიდის ალბომზე The Final Cut.
სიმღერა არასოდეს შესრულებულა ცოცხლად, მაგრამ მისი ნაწყვეტი ჟღერს ფილმში „პინკ ფლოიდი: კედელი“, სცენაში, სადაც ფილმის გმირი, პინკი (ბობ გელდოფი) ზის საპირფარეშოში და კითხულობს ტექსტებს სიმღერებიდან Your Possible Pasts, 5:11 A.M.- The Moment of Clarity (როჯერ უოტერსის სოლო ალბომიდან „The Pros and Cons of Hitch Hiking“) და „Stop“.
სიმღერა ეფუძნება როჯერ უოტერსის მანამდე გამოუცემელ „Incarceration of a Flower Child“-ს, რომელიც 1968 წელს დაიწერა და 1999 წლის მერიან ფეითფულის მიერ ჩაიწერა.
სქოლიო
კატეგორია:პინკ ფლოიდის სიმღერები კატეგორია:1983 წლის სიმღერები კატეგორია:სიმღერები როჯერ უოტერსის ავტორობით
ლაჯანურის ჰიდროელექტროსადგური
thumb|250px| ლაჯანურის ჰიდროელექტროსადგური, ''ბ. ჭიჭინაძის სახელობისა'' — საქართველოს ერთ-ერთი დიდი ჰიდროელექტროსადგური, პირველი უნიკალური მაღალთაღოვანი კაშხალით (კაშხალის სიმაღლე 69 მ). აშენებულია ცაგერის მუნიციპალიტეტში მდინარე რიონის აუზში გადმოგდებული მდინარე ცხენისწყლის ჩანადენზე. მშენებლობა დაიწყო 1953 წელს და დამთავრდა 1960 წელს. სადგურის სიმძლავრეა 112,5 ათასი კვტ, წლიურად გამოიმუშავებს 505 მლნ. კვტ·სთ ელექტროენერგიას. ლაჯანურის ჰიდროელექტროსადგურის კაშხალის მშენებლობის წარმატებით დამთავრებამ დასაბამი მისცა ყოფილ სსრკ-ში პროგრესული ტიპის კაშხალების მშენებლობას.
ლიტერატურა
კატეგორია:საქართველოს ჰიდროელექტროსადგურები კატეგორია:ცაგერის მუნიციპალიტეტი
Polyrhachis constructor
სქოლიო
კატეგორია:ჭიანჭველები
ლაჰილი (მრავალმნიშვნელოვანი)
ლაჰილი შეიძლება აღნიშნავდეს:
ახალი სვირი
ახალი სვირი — სოფელი საქართველოში, იმერეთის მხარის ზესტაფონის მუნიციპალიტეტში, (მეორე სვირის თემი). მდებარეობს კოლხეთის დაბლობზე. მდინარე ყვირილის მარცხენა მხარეს. ზღვის დონიდან 122 მეტრი, ზესტაფონიდან 14 კილომეტრი.
დემოგრაფია
2014 წლის აღწერის მონაცემებით სოფელში ცხოვრობს 367 ადამიანი.
ეკონომიკა
მეორე სვირის ტერიტორიაზეა აჯამეთის სახელმწიფო ნაკრძალის ნაწილი. სოფლის ტერიტორიაზე მოყვანილი ვაზის შესაბამისი ჯიშებისგან (ცოლიკოური, ციცქა, კრახუნა) მზადდება ადგილწარმოშობის დასახელების კონტროლირებადი ღვინო სვირი. სოფელში გადის აჯამეთის არხი, სარწყავი სისტემა, რომელიც სოფელ მეორე სვირიდან სოფელ ვარციხისკენ მიემართება. სოფელში არის რკინიგზის სადგური სამტრედია-ხაშურის მონაკვეთზე.
სქოლიო
კატეგორია:ზესტაფონის მუნიციპალიტეტის სოფლები
ხსეფარნუგი
ხსეფარნუგი — ქართლის (იბერიის) მეფე II საუკუნის 60-იან წლებში. მას მოიხსენიებს არმაზისხევის ნეკროპოლში აღმოჩენილი ხსეფარნუგის ეზოსმოძღვრის უდროოდ გარდაცვლილი მეუღლის სერაფიტის საფლავის ქვის წარწერა. მასში ნათქვამია, რომ იოდმანგანის (ეზოსმოძღვარი) მამა ფარსმან მეფის ეზოსმოძღვარი იყო. სერაფიტის მამა კი – ფარსმან მეფის პიტიახში. ე. ი. ხსეფარნუგის წინამორბედი ფარსმან II იყო.
წარწერაში იოდმანგანი იწოდება „ძლევამოსილად და მრავალი გამარჯვების მომპოვებლად“. ე. ი. ამ დროს იბერია წარმატებით აწარმოებდა საგარეო ომებს.
ლიტერატურა
კატეგორია:იბერიის მეფეები კატეგორია:ფარნავაზიანები
Polyrhachis contemta
Polyrhachis contemta — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
გოა, დამანი და დიუ
მინი|250პქ|მარჯვნივ|გოა, დამანი და დიუ ინდოეთის რუკაზე გოა, დამანი და დიუ — ინდოეთის ადმინისტრაციული ერთეული, მოკავშირე ტერიტორია 1961–1987 წლებში. ადმინისტრაციული ცენტრი იყო პანაჯი. ფართობი 3,8 ათასი კმ². 1987 წელს გოა გახდა შტატი, ხოლო დამანი და დიუ დარჩა, როგორც მოკავშირე ტერიტორია.
ლიტერატურა
კატეგორია:ინდოეთის მოკავშირე ტერიტორიები კატეგორია:ყოფილი ადმინისტრაციული ერთეულები აზიაში
მებეცი
მებეცი — სოფელი საქართველოში, რაჭა-ლეჩხუმისა და ქვემო სვანეთის მხარის ლენტეხის მუნიციპალიტეტში (ჟახუნდერის თემი), მდინარე ცხენისწყლის მარჯვენა ნაპირზე, ზღვის დონიდან 1250 მეტრი, ლენტეხიდან 25 კილომეტრი, საშუალო სკოლა სოფელ სასაშში (2.5 კმ). სოფელში არის ბიბლიოთეკა.
დემოგრაფია
2014 წლის აღწერის მონაცემებით სოფელში ცხოვრობს 69 ადამიანი.
სქოლიო
კატეგორია:ლენტეხის მუნიციპალიტეტის სოფლები
ქცია (დმანისის მუნიციპალიტეტი)
ქცია (ყოფილი ჩათახი) — სოფელი საქართველოში, ქვემო ქართლის მხარის დმანისის მუნიციპალიტეტში, გომარეთის თემში (ადრე შედიოდა წალკის რაიონში, იგი წალკიდან 39 კმ დშორებით მდებარეობს). მდებარეობს მდინარე ხრამის ნაპირებზე, ზღვის დონიდან 760 მ სიმაღლეზე. 2013 წლის 19 აპრილამდე ეწოდებოდა ჩათახი.
სქოლიო
კატეგორია:დმანისის მუნიციპალიტეტის სოფლები
ბზობა
მინიატიურა|250პქ|იესოს დიდებით შესვლა იერუსალიმში, მართლმადიდებლური ხატი მინიატიურა|250პქ|[[იესოს შესვლა იერუსალიმში, ფრესკა, პალერმოს ტაძარი]]
ბზობა, ბაიაობა — ქრისტიანული ეკლესიის ერთ-ერთი მთავარი საუფლო დღესასწაული. მოძრავია, აღინიშნება აღდგომის წინა კვირა დღეს. ქრისტიანული კულტის მსახურებაში ბზობის დღესასწაული IV საუკუნეში შემოვიდა (საწყისს იღებს ძველი ებრაული დღესასწაულიდან). მისი შინაარსი დაფუძნებულია სახარების მოთხრობაზე, რომელშიც გადმოცემულია იერუსალიმში პასექის დღესასწაულზე დასასწრებად იესო ქრისტეს შესვლის ამბავი. იესოს მოსახლეობა ზეიმით შეეგება, ზოგი მის სახედარს ფეხქვეშ თავის სამოსს უგებდა, ზოგი პალმის ტოტებს — ბაიას უფენდა, თან „ოსანას“ შესძახოდნენ. ბზობის რიტუალი სიმბოლურად იმეორებს სახარების ამ მოთხრობის ზოგიერთ დეტალს; მღვდელმსახურნი მლოცველთა მიერ მიტანილ ტოტებს აკურთხებენ, გალობენ „ოსანას“ და სხვა. ბევრ ქვეყანაში პალმის მაგივრობას ბზა ასრულებს (აქედან ქართული „ბზობა“), რუსეთში — ტირიფი (верба > „вербное воскресенье“).
რესურსები ინტერნეტში
კატეგორია:ქრისტიანული დღესასწაულები
შუუბია
შუუბია — კულტურულ-პოლიტიკური მოძრაობა არაბთა სახალიფოში. ჩაისახა VIII საუკუნეში არაარაბ ხალხებს შორის. ისინი წინააღმდეგობას უწევდნენ არაბებს, რომლებიც ცდილობდნენ ისლამის ქვეყნებში კულტურული ცხოვრების სადავეების ხელში ჩაგდებას. ყველაზე უფრო აქტიური იყო შუუბიას ირანული მოძრაობა. მისი მთავარი მოღვაწეები იყვნენ მწერალი იბნ ალ-მუკაფა, ისტორიკოსი ჰამზა ალ-ისფაჰანი და მეცნიერ-ენციკლოპედისტი ალ-ბირუნი. შუუბიას მოძრაობა დაკავშირებული იყო არაბების პოლიტიკური ბატონობის წინააღმდეგ მიმართულ ოპოზიციასთან, რელიგიურ მიმდინარეობებთან შიიტებთან, ხარიჯიტებთან. შუუბია მიისწრაფოდა აღედგინა ადგილობრივი ლიტერატურული ენები, კერძოდ ფარსი.
ლიტერატურა
კატეგორია:ისლამური ტერმინოლოგია
არგენტინა 1964 წლის ზაფხულის ოლიმპიურ თამაშებზე
არგენტინამ ზაფხულის ოლიმპიურ თამაშებზე მეთორმეტედ იასპარეზა 1964 წელს, იაპონიის დედაქალაქ ტოკიოში. ამ თამაშებზე მათ მხოლოდ ერთი ვერცხლის მედალი მოიპოვეს.
რესურსები ინტერნეტში
კატეგორია:ქვეყნები 1964 წლის ზაფხულის ოლიმპიურ თამაშებზე კატეგორია:არგენტინა ზაფხულის ოლიმპიურ თამაშებზე კატეგორია:სამხრეთ ამერიკის ქვეყნები ზაფხულის ოლიმპიურ თამაშებზე
Polyrhachis continua
Polyrhachis continua — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
შოთა შურღაია
შოთა იოსების ძე შურღაია (დ. 4 აპრილი, 1920, ფოთი — გ. 16 აგვისტო, 2005) — ქართველი სამხედრო მოღვაწე, საბჭოთა გვარდიის პოდპოლკოვნიკი, საბჭოთა კავშირის გმირი (1946).
რესურსები ინტერნეტში
კატეგორია:დაბადებული 4 აპრილი კატეგორია:დაბადებული 1920 კატეგორია:გარდაცვლილი 2005 კატეგორია:გარდაცვლილი 16 აგვისტო კატეგორია:დიდი სამამულო ომის მონაწილეები კატეგორია:ფოთში დაბადებულები კატეგორია:ქართველები მეორე მსოფლიო ომში კატეგორია:საბჭოთა კავშირის გმირები საქართველოდან
აღსარება (ფილმი)
აღსარება — ზურაბ ქათამაძის ფილმი.
რესურსები ინტერნეტში
კატეგორია:2004 წლის ქართული ფილმები კატეგორია:ქართულენოვანი ფილმები
ამრამ მიცნა
ამრამ მიცნა (ებრ. עמרם מצנע, დ. 20 თებერვალი, 1945) — ისრაელის სამხედრო და პოლიტიკური ნოღვაწე. ჰაიფას (1993-2003) და იერუჰამის (2005-2010) ყოფილი მერი. ლეიბორისტული პარტიის ლიდერი 2002-2003 წლებში. 2012 წელს იგი შეუერთდა პარტია "ჰა-თნუა"-ს.
ბიოგრაფია
დაიბადა კიბუც დოვრატში (პალესტინა, ამჟამად ისრაელი), ნაცისტური გერმანიიდან გაქცეული ებრაელი ლტოლვილების ოჯახში ბავშვობაში ოჯახი საცხოვრებლად კირიატ ჰაიმში, შემდეგ ჰაიფაში გადავიდა, სადაც დაამთავრა ჰაიფას სამხედრო ინტერნატი. 1963 წელს დაამთავრა რეალის ებრაული სკოლა და იმავე წელს შეუერთდა ისრაელის თავდაცვის ძალებს (ცაჰალი). იგი მსახურობდა სხვადასხვა თანამდებობებზე ჯავშან სატანკო ძალებში,  სარდლობისა და შტაბის კოლეჯში და გენერალური შტაბის ოპერაციების განყოფილებაში, ექვსდღიანი ომისა და იომ ქიპურის ომის დროს ორჯერ დაიჭრა. მიიღო მედალი ომის დროს გაწეული  ღირსეული სამსახურისათვის.
დემობილიზაციის შემდეგ, იგი მაშინვე პოლიტიკურ საქმიანობას შეუდგა,  ლეიბორისტული პარტიიდან  თავი წარადგინა ჰაიფას მერის  პოსტზე ამჟამინდელი მერის, არიე გურელის წინააღმდეგ. არჩევნებში გამარჯვების შემდეგ, მიცნამ ჰაიფაში დაიწყო მასიური მშენებლობის კამპანია. ყოფილი სამხედრო მაღალჩინოსნები დანიშნა მუნიციპალიტეტის ყველა მაღალ თანამდებობაზე.
მიცნა  მერის თანამდებობაზე ხელახლა აირჩიეს 1998 წელს.
2002 წელს მან წამოაყენა თავისი კანდიდატურა "ავოდის" ლიდერის პოზიციაზე და 19 ნოემბერს გაიმარჯვა არჩევნებში ხმების 54% -ით.
ლეიბორისტულ პარტიაში მისმა სწრაფმა წინსვლამ ქნესეთის წევრობისა და მინისტრის პორტფელის გვერდის ავლით, მიცნას პარტიული კოლეგების უკმაყოფილება და შეცბუნება გამოიწვია.
2003 წლის საარჩევნო კამპანიის დროს, მიცნამ წამოაყენა წინადადება ეწარმოებინათ   მოლაპარაკებები პალესტინის მთავრობასთან, მაგრამ თუ კონსენსუსი არ იქნებოდა მიღწეული,  განეხორციელებინათ  ღაზას სექტორიდან ყველა ებრაული დასახლების ევაკუაციის პროგრამა და საბოლოოდ დაედგინათ  საზღვრები. მისი პოზიცია გააკრიტიკა ლიკუდის ლიდერმა არიელ შარონმა, თუმცა მოგვიანებით მან იგი ნაწილობრივ განახორციელა, როგორც ცალმხრივი გათიშვის  გეგმა.
მიცნას  და მისი პროგრამის არაპოპულარობამ გამოიწვია არჩევნებში ლეიბორისტული პარტიის წაგება, რომლის წარმომადგენლობა  26 – დან  19 – მდე შემცირდა.
პარტიის წარუმატებლობა სწრაფად აისახა ლიდერის იმიჯზე. მიცნამ ვერ გაუძლო  უფრო გამოცდილ პოლიტიკოსებთან კონკურენციას და ექვსი თვის შემდეგ გადადგა პარტიის ლიდერის პოსტიდან. ის შეცვალა შიმონ პერესმა.
2005 წლის ნოემბერში შინაგან საქმეთა მინისტრმა მიცნა დაინიშნა სამხრეთ ნეგევის რეგიონის ქალაქ იერუამის მერის მოვალეობის შემსრულებლად, მას შემდეგ, რაც არჩეული მერი იძულებული გახდა დაეტოვებინა თანამდებობა არაკომპეტენტურობის გამო. ვინაიდან  წარუმატებლობის შემდეგ  მიცნას გაუჭირდა ქნესეთში თავისი ადგილის პოვნა, როდესაც მას შესთავაზეს  ახალი პოსტი, უყოყმანოდ დათანხმდა, ქნესეთი დატოვა და შემოთავაზებული თანამდებობა დაიკავა.